Stian Lydersen

Stian Lydersen (født 6. mai 1957) er en norsk professor i medisinsk statistikk ved Norges teknisk-naturvitenskapelige universitet. Han tok eksamen fra Strinda videregående skole i Trondheim i 1976, og ble sivilingeniør fra Linjen for fysikk og matematikk ved Norges tekniske høgskole (NTH) i 1983, og doktoringeniør i statistikk ved NTH i 1988. 
 
Lydersen har arbeidet som forsker ved SINTEF og ved NTH (fra 1996 integrert i Norges teknisk-naturvitenskapelige universitet, NTNU), først som førsteamanuensis ved Institutt for matematiske fag, og fra 2001 som professor ved Det medisinske fakultet (nå Fakultet for medisin og helsevitenskap). 
 
Lydersen hadde per oktober 2022 forfattet eller medforfattet 394 publikasjoner i fagfellevurderte tidsskrift, samt to lærebøker. Han har vært en av bidragsyterne i spalten «Medisin og tall» i Tidsskrift for Den norske legeforening siden spalten ble opprettet i 2017.

Han er sønn av Aksel og Ragnhild Lydersen.

Bibliografi

Referanser

Eksterne lenker 

 

Norske professorer i statistikk
Professorer ved NTNU